cyanic-selkie/wikianc huggingface dataset:
जेम्स ब्लंट
जेम्स ब्लंट, (जन्मतः जेम्स हिलियर ब्लॉन्ट ; 22 फ़रवरी 1974 को जन्मे) ग्रैमी एवार्ड के लिये नामांकित अंग्रेज़ गायक-गीतकार द्वारा अपनाया गया स्टेज नेम (मंच नाम) है। अपने पहले एल्बम 'बैक टू बेडलैम ' और "यू'आर ब्यूटीफुल" तथा "गुडबाय माय लवर" जैसे गानों के रिलीज होने के साथ 2005 में उन्हें प्रसिद्धि प्राप्त हुई. उनके गानों में काफी सुरीले पॉप, रॉक व लोकगीत का सुंदर मिश्रण दिखाई देता है। स्वतंत्र अमरीकी लेबल कस्टर्ड रिकॉर्ड्स पर रिकॉर्डिंग करने के बाद ब्लंट ने दो ब्रिट एवार्ड्स तथा दो आइवोर नोवेलो एवार्ड्स जीते और वर्ष 2006 तक उन्हें पांच ग्रैमी एवार्ड्स के लिये नामांकित किया जा चुका था। अगले वर्ष (2007) उन्होंने अपना दूसरा एल्बम ऑल द लॉस्ट सोल्स रिलीज़ किया।
ब्लंट ब्रिटिश सेना की एक कैवेलरी रेजीमेंट लाइफ गार्ड्स में एक अधिकारी थे और 1999 में कोसोवो में चल रहे संघर्ष के दौरान उन्हें नाटो (NATO) के अधीन अपनी सेवाएं भी प्रदान की थीं। कोसोवो में तैनाती के दौरान ब्लंट का परिचय मेडेसिन्स सैन्स फ्रंटियरेस (Médecins Sans Frontières) के कार्य से हुआ; (एमएसएफ या "डॉक्टर्स विदाउट बॉर्डर्स "). तभी से, अपने कई कॉन्सर्ट्स (संगीत कार्यक्रमों) में मीट-एण्ड-ग्रीट निलामियां आयोजित करके ब्लंट एमएसएफ का समर्थन करते रहे हैं।
ब्लंट अब मुख्य रूप से स्पेनी द्वीप इबिज़ा पर ही निवास करते हैं।
प्रारंभिक जीवन
ब्लंट का जन्म जेम्स ब्लॉन्ट के रूप में टिडवर्थ, विल्टशायर, इंग्लैण्ड में एक सैन्य अस्पताल में हुआ था; वे जेन ए.एफ. (पूर्व कुलनाम एमॉस) और चार्ल्स ब्लॉन्ट की प्रथम संतान थे। जेम्स का शुरुआती बचपन इंग्लैण्ड, साइप्रस और जर्मनी में बीता जहां उनके पिता (ब्रिटिश सेना की हवाई कोर में एक कर्नल तथा एक सैन्य हैलीकॉप्टर पाइलट) अलग अलग समय पर तैनात थे।
जेम्स ब्लंट के दो छोटे भाई-बहन हैं। उनके पिता ने उनमें उड़ान के प्रति प्रेम उत्पन्न किया और 16 वर्ष की आयु में ही उन्होंने पाइलट का लाइसेंस प्राप्त कर लिया। ब्लॉन्ट परिवार का सैन्य सेवा का एक लंबा इतिहास रहा है, जिसकी शुरुआत 10वीं सदी से हुई.
शिक्षा
ब्लंट की शिक्षा दो स्वतंत्र विद्यालयों में हुई: सात वर्ष की आयु में उन्हें बर्कशायर के वूलहैम्पटन स्थित एल्स्ट्री स्कूल में दाखिल किया गया और उसके बाद उन्होंने एक सैन्य छात्रवृत्ति के तहत उत्तर-पश्चिमी लंदन (एमफील्ड हाउस) में हैरो ऑन द हिल में स्थित हैरो स्कूल में अपना अध्ययन जारी रखा. हैरो स्कूल से वे एक सैन्य-प्रायोजित छात्रवृत्ति के तहत ब्रिस्टल विश्वविद्यालय में गए, जहां पहले उन्होंने एरोस्पेस मैन्युफैक्चरिंग इंजीनियरिंग की शिक्षा प्राप्त की तथा उसके बाद समाज-शास्त्र का अध्ययन किया। 1996 में वे समाज-शास्त्र में बीएससी (ऑनर्स) की उपाधि के साथ स्नातक बने.
सैन्य सेवा
चूंकि उनकी विश्वविद्यालय शिक्षा ब्रिटिश सेना द्वारा प्रायोजित की गई थी, अतः ब्लंट के लिये कम से कम चार वर्षों तक सैन्य बलों में अपनी सेवाएं देना अनिवार्य था। अपने बैक टू बेडलैम सेशंस में एक साक्षात्कार के दौरान जेम्स ने कहा कि उन्होंने सेना में शामिल होने का निर्णय इसलिये लिया क्योंकि "उनके पिता इसके लिये दबाव डाल रहे थे ताकि ब्लंट एक अच्छी नौकरी तथा आय प्राप्त कर सकें". ब्लंट ने रॉयल मिलिट्री एकाडमी सैण्डहर्स्ट में प्रशिक्षण प्राप्त किया। उन्हें हाउसहोल्ड कैवेलरी की लाइफ गार्ड्स यूनिट में सेकण्ड लेफ्टिनेंट के रूप में नियुक्त किया गया जहां उन्होंने कैप्टन के स्तर तक तरक्की हासिल की. उन्हें सौंपे गए प्रारंभिक कार्यों में से एक अल्बर्टा, कनाडा में ब्रिटिश आर्मी ट्रेनिंग यूनिट सफिल्ड में था, जहां 1998 में उनकी टुकड़ी को युद्ध प्रशिक्षण अभ्यासों में विरोधी सेना की भूमिका निभाने के लिये छः माह तक तैनात किया गया था।
1999 में उन्होंने कोसोवो में तैनात नाटो के दल में एक आर्मर्ड रीकनैसांस (सशस्त्र आवीक्षण) अधिकारी के रूप में कार्य किया। प्रारंभ में उन्हें मैसेडोनिया-यूगोस्लाविया के सीमा क्षेत्र की टोह लेने का काम दिया गया था जहाँ ब्लंट और उनकी टुकड़ी ने सीमा पार के क्षेत्रों में सेना का मार्गदर्शन किया और नाटो के बमबारी अभियान के लिये सर्ब ठिकानों का पता बताया. उन्होंने प्रिस्टिना में प्रवेश करने वाली सेना की पहली टुकड़ी का नेतृत्व किया और कोसोवो की राजधानी में प्रवेश करने वाले पहले ब्रिटिश अधिकारी बने. उनकी टुकड़ी को शांति-रक्षा बल के 30,000 जवानों की सशक्त टुकड़ी के आगमन से पूर्व प्रिस्टिना अंतर्राष्ट्रीय हवाई-अड्डे को कब्जे में लेने का ज़िम्मा सौंपा गया था; लेकिन उनकी टुकड़ी के वहां पहुँचाने से पहले ही रूसी सेना उस हवाई-अड्डे पर नियंत्रण प्राप्त कर चुकी थी। वहां पहुंचने वाले पहले अधिकारी होने के नाते ब्लंट ने इस संभावित रूप से हिंसक अंतर्राष्ट्रीय घटना का सामना करने के कठिन कार्य को काफी अच्छे से निभाया. हालांकि, कोसोवो में ब्लंट की तैनाती के दौरान स्थितियां कम भीषण थीं। ब्लंट अपना गिटार साथ लाए थे जो उनके टैंक के बाहर बंधा हुआ था। कुछ स्थानों पर शांति-रक्षक दल के सदस्य स्थानीय लोगों के साथ भोजन करते थे जहाँ ब्लंट अपनी कला का प्रदर्शन करते. वहां अपनी नौकरी के दौरान ही उन्होंने "नो ब्रेवरी" नामक गीत लिखा था।
स्की में बेहद रूचि रखने वाले ब्लंट ने वर्बियर, स्विट्ज़रलैण्ड में हाउसहोल्ड कैवेलरी अल्पाइन स्की टीम की कप्तानी की और अंततः वे संपूर्ण रॉयल आर्मर्ड कोर के विजेता स्कीअर बने. नवंबर 2000 में उन्होंने अपनी सैन्य सेवा के कार्यकाल को बढ़वाया और छः माह के एक गहन सैन्य अश्वारोहण पाठ्यक्रम के बाद उन्हें लंदन, इंग्लैण्ड में हाउसहोल्ड कैवेलरी माउंटेड रेजीमेंट में तैनात कर दिया गया। इस पोस्टिंग के दौरान ब्लंट से टेलीविजन कार्यक्रम "गर्ल्स ऑन टॉप" (असामान्य करियर विकल्पों को प्रदर्शित करने वाली एक श्रृंखला) में उनकी ज़िम्मेदारियों के बारे में पूछा गया। वे क्वीन मदर (राजमाता) के पार्थिव शरीर के निकट खड़े होने वाले व्यक्तियों में से एक थे और 9 अप्रैल 2002 को होने वाले अंतिम संस्कार का भी वे हिस्सा बने. छः वर्षों तक अपनी सेवाएं देने के बाद 1 अक्टूबर 2002 को ब्लंट ने सेना छोड़ दी.
प्रारंभिक करियर
ब्लंट ने अपने बचपन में पियानो और वायलिन की शिक्षा प्राप्त की, लेकिन लोकप्रिय संगीत के संपर्क में वे पहली बार हैरो स्कूल में आये. वहां, एक सहपाठी ने गिटार से उनका परिचय करवाया और उन्होंने 14 वर्ष की आयु में गिटार बजाना और गीत लिखना शुरु कर दिया. ब्रिस्टल विश्वविद्यालय में उनकी अंडरग्रेजुएट थीसिस का विषय था 'दी कमॉडिफिकेशन ऑफ इमेज- प्रोडक्शन ऑफ ए पॉप आइडल'; साइमन फ्रिथ उनकी थीसिस के मुख्य संदर्भों में से एक थे, जो एक समाजशास्त्री और रॉक आलोचक हैं तथा मर्क्युरी म्युज़िक प्राइज़ के वर्तमान प्रमुख हैं।
2002 में ब्लंट ने अपने संगीत करियर को आगे बढ़ाने के उद्देश्य से ब्रिटिश सेना छोड़ दी. उसी अवधि के दौरान उन्होंने अपने स्टेज नेम (मंच-नाम) "ब्लंट" का प्रयोग शुरु किया क्योंकि कुछ लोगों को उनका नाम कठिन प्रतीत होता था; "ब्लॉन्ट" का उच्चारण भी इसी प्रकार किया जाता है और यह अभी भी उनका क़ानूनी कुलनाम बना हुआ है। सेना छोड़ने के कुछ ही समय बाद उन्हें ईएमआई म्यूजिक पब्लिशर्स तथा ट्वेंटी-फर्स्ट आर्टिस्ट्स मैनेजमेंट द्वारा अनुबंधित कर लिया गया। हालांकि, उनको रिकॉर्ड का कोई कॉन्ट्रेक्ट अभी तक नहीं मिला क्योंकि रिकॉर्डिंग लेबल के अधिकारियों के अनुसार ब्लंट की "पौश (परिष्कृत)" आवाज श्रेणियों में बंटे ब्रिटेन के लिए उपयुक्त नहीं थी। 2003 के प्रारंभ में अपने स्वयं के कस्टर्ड रिकॉर्ड्स लेबल की शुरुआत करने वाली लिंडा पेरी ने लंदन की अपनी यात्रा के दौरान ब्लंट की आवाज को सुना था और उसके कुछ समय बाद ही साउथ बाय साउथवेस्ट संगीत समारोह में उनके लाइव प्रदर्शन को भी देखा. उसी रात उन्होंने उन्हें एक प्रस्ताव दिया और कुछ ही दिनों बाद ब्लंट ने पेरी के साथ एक रिकॉर्डिंग अनुबंध पर हस्ताक्षर कर दिए और उसके एक ही महीने बाद उन्होंने लॉस एंजल्स में निर्माता टॉम रॉथरॉक के साथ काम करना शुरू कर दिया.
बैक टू बेडलैम
2003 में ब्लंट ने निर्माता टॉम रॉथरॉक के साथ रॉथरॉक के घरेलू स्टूडियो में बैक टू बेडलैम को रिकॉर्ड किया। इसमें उन्होंने सेशन संगीतकारों का उपयोग किया तथा अनेक वाद्य-यंत्रों को स्वयं ही बजाया. लॉस एंजल्स में वे अभिनेत्री कैरी फिशर के साथ रहते थे, जिनसे वे अपनी एक पूर्व प्रेमिका के परिवार के माध्यम से मिले थे। फिशर ब्लंट की आकांक्षाओं का बहुत ख्याल रखती थीं। उन्होंने उनके एल्बम के लिये नाम सुझाया तथा "गुडबाय माय लवर" गीत को रिकॉर्ड करने के लिये अपने घर के एक स्नानागार के प्रयोग की अनुमति भी दी. बैक टू बेडलैम यूके में अक्टूबर 2004 में रिलीज़ हुआ। यूके में ब्लंट का पहला एकल गीत था "हाई", जिसे उन्होंने डीकन ब्लू के रिकी रॉस के साथ मिलकर लिखा था। प्रारंभ में यह गाना यूके सिंगल्स चार्ट के टॉप 100 तक भी नहीं पहुँच सका, हालांकि इसके बाद 'यू आर ब्यूटीफुल' की सफलता के पश्चात यह टॉप 75 में अपनी जगह बनाने में सफल रहा और फिर से रिलीज किया गया। इस गीत को इटली में वोडाफोन के एक विज्ञापन के लिये चुना गया और यह उस देश के टॉप 10 हिट गानों में शामिल हो गया।
ब्लंट के पहले एल्बम ने आलोचकों का बहुत कम ध्यान आकर्षित किया और यूके के मुख्य म्यूजिक जर्नल्स की ओर से भी कोई समीक्षाएं प्रकाशित नहीं हुईं. अधिक प्रसिद्ध संगीतकारों के सहायक के रूप में किये जाने वाले उनके लाइव प्रदर्शनों को मिश्रित परन्तु आमतौर पर सकारात्मक समीक्षाएं प्राप्त होती थीं। ब्लंट के प्रदर्शन संबंधी अनुभव की कमी और दर्शकों के प्रति उनके असमान व्यवहार पर टिप्पणी की गई, जबकि उनके संगीत की तुलना डैमियर राइस और डेविड ग्रे के संगीत से हुई. मार्च 2004 में जब ब्लंट मैन्चेस्टर में केटि मेलुआ के सहायक के रूप में प्रदर्शन कर रहे थे, डिज़ाइनर मैगज़ीन के एलेक्स मैक्कान ने लिखा, "ब्लंट का आगे बढ़ना एक निश्चित सी बात है और यह कहना अतिशयोक्ति नहीं होगी कि अगले साल इस समय तक वे नंबर 1 एल्बम, ब्रिट एवार्ड तथा अनगिनत पुरस्कारों के मालिक होंगे." एल्बम के रिलीज़ होने के बाद 2004 के अंत तथा 2005 के प्रारंभ में, एल्टन जॉन और लॉयड कोल के कॉन्सर्ट सपोर्ट स्लॉट्स तथा कमोशन, व साथ ही लंदन क्लब 93 फीट इस्ट में एक बैण्ड रेसीडेंसी का भी आयोजन किया गया। मार्च 2005 में उनके दूसरे सिंगल (एकल गीत) "वाइसमैन" को रिलीज़ किया गया।
ब्लंट का तीसरा सिंगल "यू आर ब्यूटीफुल" उनका अत्यंत हिट गाना साबित हुआ। इस गाने ने यूके में 12वें स्थान से शुरुआत की और उसके छः सप्ताह बाद ऊपर बढ़ते हुए यह पहले स्थान तक पहुंच गया। इस गाने को यूके में खूब जमकर दिखाया गया, जिसने 'बैक टू बेडलैम' को यूके एल्बम चार्ट में पहले स्थान तक पहुँचाने में मदद की. इस व्यापक प्रसारण के चलते अंततः ब्लंट और उनके सह-लेखकों को मोस्ट परफॉर्म्ड वर्क के लिये आइवर नोवेलो एवार्ड से सम्मानित किया गया। यूके में "यू आर ब्यूटीफुल" की सफलता के बाद यह गीत यूरोप की मुख्य-भूमि तक पहुंचा और 2005 की गर्मियों में पूरे महाद्वीप का सबसे बड़ा हिट गाना बन गया। अब तक रेडियो पर रिलीज़ न किये जाने के बावजूद "यू'आर ब्यूटीफुल" को यूएस में 2005 की गर्मियों में न्यूयॉर्क सिटी के एक प्रमुख रेडियो स्टेशन डब्लूपीएलजे में पहली बार बजाया गया। 2005 की शरद् ऋतु में रेडियो स्टेशनों पर रिलीज़ होने के बाद यह गाना काफी प्रचलित हुआ और तीन रेडियो फौर्मेट्स (प्रारूपों) में टॉप 10 में पहुंच गया: वयस्क समकालीन संगीत, हॉट एडल्ट टॉप 40 ट्रैक्स, तथा एडल्ट एल्बम ऑल्टरनेटिव. 2006 में अपने गाने "यू'आर ब्यूटीफुल" के बिलबोर्ड हॉट 100 में पहले स्थान पर पहुंचने के साथ ही ब्लंट पिछले लगभग एक दशक में अमरीकी सिंगल्स चार्ट में शीर्ष पर पहुंचने वाले पहले ब्रिटिश कलाकार बन गए; ऐसा करने वाले पिछले ब्रिटिश कलाकार एल्टन जॉन थे जिन्होंने 1997 में "कैण्डल इन द विण्ड 1997" गाने के साथ यह उपलब्धि हासिल की थी। दिसंबर 2005 में "गुडबाय माय लवर" इस एल्बम के चौथे यूके एकल गीत के रूप में रिलीज़ किया गया था और बाद में यह दूसरा यूएस एकल गीत बना. आगे चलकर 2006 में "हाई" तथा "वाइसमेन" गाने फिर से रिलीज़ किये गए। ब्लंट को 2006 में पांच ब्रिट पुरस्कारों के लिए नॉमिनेट किया गया, जिनमें से वे सर्वश्रेष्ठ ब्रिटिश पुरुष एकल कलाकार और सर्वश्रेष्ठ पॉप एक्ट श्रेणियों के विजेता रहे, जबकि वे पहले ही 11-माह का एक वर्ल्ड टूर शुरू कर चुके थे।
2005 की शरद् ऋतु से संयुक्त राज्य अमरीका में एक व्यापक प्रचार अभियान की शुरुआत हुई, जिसके अंतर्गत ब्लंट  द ऑपरा विन्फ्रे शो तथा सैटरडे नाइट लाइव में एक म्यूजिकल गेस्ट के रूप में दिखाई दिये. वर्ष 2005 और 2006 के दौरान इस एल्बम के आठ गीत टेलीविजन कार्यक्रमों (द ओ.सी., ग्रेज़ एनाटॉमी तथा कई अन्य), फिल्मों ( अनडिस्कवर्ड) तथा विज्ञापन अभियानों (हिल्टन होटेल्स, स्प्रिंट टेलीकम्युनिकेशन्स) में प्रदर्शित किये गए। फरवरी 2007 में 49वें ग्रैमी अवार्ड्स के दौरान ब्लंट ने एटलांटिक रिकॉर्ड्स के एहमेत अर्तेगन को समर्पित करते हुए "यू'आर ब्यूटीफुल" गाने को गाया, लेकिन उन्होंने उन पांच में से किसी भी श्रेणी में जीत हासिल नहीं की जिनके लिए उन्हें नामांकित किया गया था।[80]
अंततः इस एल्बम की 11 मिलियन प्रतियां बिकीं और यह पूरे विश्व के 16 क्षेत्रों के एल्बम चार्ट्स में शीर्ष पर रहा. अमेरिका में इसकी 2.6 मिलियन प्रतियाँ बिकी और इसे 2x प्लैटिनम का दर्जा दिया गया। ब्रिटेन में इस एल्बम को 10x प्लैटिनम का दर्जा दिया गया। इसकी तीन मिलियन से अधिक प्रतियां बिकीं और इसने एक वर्ष में सर्वाधिक तेज़ गति से बिकने वाले एल्बम के रूप में गिनीज़ बुक ऑफ वर्ल्ड रिकॉर्ड्स में जगह बनाई. 2005 में ब्लंट ने मुख्यतः यूके और यूरोप में 90 लाइव शोज़ में प्रदर्शन किया और उत्तरी अमरीका के एक दौरे में जैसन म्राज़ का समर्थन करते हुए वर्ष का समापन किया। "बैक टू बेडलैम वर्ल्ड टूर" की शुरुआत जनवरी 2006 में हुई, जिसमे यूरोप, यूके, ऑस्ट्रेलिया, न्यूज़ीलैण्ड और जापान के शहरों में प्रदर्शन किये गए। इसके साथ ही उत्तरी अमरीका में तीन अलग-अलग प्रमुख दौरे भी किये गए जिनका समापन उस वर्ष नवंबर में हुआ। प्रचारात्मक प्रदर्शनों के अतिरिक्त, ब्लंट ने 2006 में 140 से अधिक लाइव कार्यक्रमों में प्रदर्शन किया था। जुलाई 2006 में उन्होंने कहा कि वे दौरों के अनुभव को बहुत पसंद करते हैं और वे तथा उनका बैण्ड प्रतिदिन नए स्थानों पर जाते हुए अपने जीवन का सर्वश्रेष्ठ समय व्यतीत कर रहे थे।
बैक टू बेडलैम एल्बम से रिलीज़ किये गए ब्लंट के सभी सिंगल्स के विडियो प्रतीकात्मकता एवं निराशावादी चित्रण प्रकट करते हैं। "हाई" के पहले वीडियो में उन्हें एक रेगिस्तान में दफनाया गया है। "वाइसमेन" के पहले वीडियो में, उनका अपहरण करके उन्हें बंधक बना लिया जाता है। "यू'आर ब्यूटीफुल" के वीडियो में, वे एक ऊंची चट्टान से समुद्र में कूदकर आत्महत्या करते हुए दिखाई देते हैं। "गुडबाय माय लवर" के वीडियो में वे एक प्रेम-त्रिकोण में एक बाहरी व्यक्ति के रूप में हैं, जो एक पुरुष तथा महिला जोड़े (जिनकी भूमिका काइल एक्सयाई के मैट डालास तथा ओ.सी. की मिशा बार्टन द्वारा निभाई गई है) के एक साथ होने की कल्पना करता है। "हाई" के पुनः रिलीज़ किये गए वीडियो में ब्लंट को एक जंगल में भागता हुआ दिखाया गया है। "वाइसमेन" के पुनः रिलीज़ किये गए वीडियो में ब्लंट को अपनी पहचान के दस्तावेजों को जलाते हुए और फिर स्वयं आग में जलते हुए जंगल से गुजरते हुए दिखाया गया है।
सीसेम स्ट्रीट के एक एपिसोड में ब्लंट "यू'आर ब्यूटीफुल" की धुन पर त्रिकोणों के बारे में गाते हुए दिखाई दिये, जिसका प्रसारण 14 नवम्बर 2007 को हुआ।
वीयर्ड अल यान्कोविच द्वारा यू आर ब्यूटीफुल की एक पैरोडी रिकॉर्ड की गई, जिसका शीर्षक था "यू'आर पिटीफुल". जेम्स ब्लंट ने व्यक्तिगत रूप से इस पैरोडी को वीयर्ड अल एल्बम में शामिल करने की अनुमति दी थी, लेकिन ब्लंट के लेबल अटलांटिक रिकॉर्ड्स ने इस गाने के व्यावसायिक रूप से रिलीज़ किये जाने पर रोक लगा दी. उसके बाद वीयर्ड अल ने इस गाने को अपनी वेबसाइट पर एक मुफ्त एमपी3 डाउनलोड के रूप में उपलब्ध करवाया है। इस गीत को एक आगामी CD में शामिल करने के यान्कोविच के अनुरोध पर ब्लंट के प्रबंधक ने ई-मेल के माध्यम से जवाब दिया, "आपके ई-मेल के लिये धन्यवाद, लेकिन जेम्स और मैं, दोनों ही इस पैरोडी को किसी भी लेबल पर रिलीज़ करने की अनुमति कभी नहीं देंगे."
28 दिसम्बर 2009 को बीबीसी रेडियो 1 ने घोषणा की कि बैक टू बेडलैम नौटीज़ (शरारती) के दशक में यूनाइटेड किंगडम में सर्वाधिक बिकने वाला एल्बम था।
ऑल द लॉस्ट सोल्स
ब्लंट का दूसरा स्टूडियो एल्बम, ऑल द लॉस्ट सोल्स, 17 सितंबर 2007 को यूनाइटेड किंगडम में रिलीज हुआ और इसके एक दिन बाद उत्तरी अमरीका में. अपने पहले ही सप्ताह में 65,000 प्रतियों की बिक्री के साथ केवल चार दिनों बाद ही यूके में इसे गोल्ड प्रमाणित कर दिया गया। जनवरी 2008 के अंत तक इस एल्बम की यूके में 600,000 प्रतियां तथा पूरे विश्व में 3.5 मिलियन प्रतियां बिक चुकी थीं। ब्लंट ने एल्बम के गानों को 2006-2007 की सर्दियों में इबिज़ा स्थित अपने घर में पूरे किये थे। 2005-2006 के टूर्स के दौरान उन्होंने एल्बम के दस में से पांच गानों पर प्रदर्शन किया था; टूर के दौरान उनके बैण्ड द्वारा बजाये गए तथा टॉम रॉथरॉक द्वारा प्रोड्यूस किये गए गानों के बोल, धुन और लय को स्टूडियो रिकॉर्डिंग अनुसार परिष्कृत किया गया था।
हालांकि ब्लंट के पहले एल्बम ने आलोचकों का बहुत कम ध्यान आकर्षित किया, परंतु विश्व-भर के प्रत्येक मुख्य संगीत प्रकाशनों और समाचार-पत्रों ने ऑल द लॉस्ट सोल्स का तगड़ा मूल्यांकन किया। मेटाक्रिटिक पर इस एल्बम की रेटिंग 53/100 बनी हुई है और वेबसाइट इसका वर्णन "मिश्रित या औसत समीक्षाओं" के रूप में करती है। मिल्वाउकी जर्नल सेंटिनेल के एरिक डान्टन और दी हार्टफोर्ड कॉरेंट ने लिखा कि यह एल्बम "इतना अधिक हल्का संग्रह है कि इसके कारण हार्डटैक बहुमूल्य प्रतीत होने लगता है", जबकि रोलिंग स्टोन ने कहा कि इस एल्बम में "भुला दिये जाने योग्य बैले हैं, जिनके चलते कोल्डप्ले आर्कटिक वानरों की तरह प्रतीत होता है।" फिर भी, इस एल्बम की अपनी समीक्षा में बिलबोर्ड की केरी मैसन ने कहा कि "ब्लंट केवल वन-हिट वंडर नहीं हैं बल्कि एक लंबी-अवधि के कलाकार के आत्म-विश्वास एवं बेफ़िक्री को दर्शाते हैं।" और एल्बम के बारे में मैसन ने लिखा है कि "पूरे एल्बम में कहीं भी कुछ गलती नहीं है।" इतने ही भावुक अंदाज में द ऑब्ज़र्वर की लिज़ हॉगार्ड लिखती हैं, "लोकगीत गायक के रूप में ब्लंट की उत्कंठा से बच पाना असंभव है।"
ऑल द लॉस्ट सोल्स का पहला सिंगल "1973", इबिज़ा में उसी वर्ष खुलने वाले पाचा नामक एक क्लब में ब्लंट द्वारा बितायी गयी रातों से प्रेरित था। यह गीत बिलबोर्ड यूरोपियन हॉट 100 सिंगल्स चार्ट में पहले स्थान तक पहुंचने के साथ ब्लंट का एक और हिट बना. डीजे पीट टॉन्ग ने "1973" का रीमिक्स बनाया और इसे 2007 की गर्मियों में पाचा के अपने सेट के दौरान बजाया. दूसरे सिंगल "सेम मिस्टेक" को दिसंबर 2007 के प्रारंभ में रिलीज़ किया गया, लेकिन यूके चार्ट्स में यह कुछ खास नहीं कर सका और 57वें स्थान तक ही पहुंच सका. यह ब्राज़ील में नंबर 1 की पायदान तक पहुंचा और अनेक दक्षिण अमरीकी देशों में यह एक हिट साबित हुआ। इस एल्बम का तीसरा सिंगल था "कैरी यू होम" जिसे नवंबर 2008 में रिलीज़ किया गया। यह यूके के चार्ट्स में 20वें स्थान तक पहुंचा और इसने एल्बम की रिलीज़ के छः माह बाद इसे पुनः शीर्ष 10 में पहुंचा दिया. मूल "ऑल द लॉस्ट सोल्स" एल्बम का चौथा व अंतिम एकल गीत "आई रियली वॉन्ट यू" था।
इस एल्बम साइकिल के दौरान ने ब्लंट ने दो बार अन्य लोगों के साथ मिलकर काम किया। 2007 के अंत में उन्होंने फ्रांसीसी रैपर सिनिक के साथ काम किया। उन्होंने "जे रियलाइज़ (Je Réalise)" को रिलीज़ किया। इसमें ब्लंट के गाने "आई विल टेक एव्रीथिंग" के कुछ हिस्सों को शामिल किया गया था और यह फ्रांस में शीर्ष 3 पर पहुंचा। 14 नवम्बर 2008 को लॉरा पॉसिनी के नए एल्बम "प्रिमावेरा इन एंटीसिपो" को रिलीज़ किया गया। इसका शीर्षक गीत ब्लंट के साथ मिलकर गाया गया एक युगल-गीत है। यह एल्बम इटली में नंबर 1 की पायदान तक पहुंचा।
पूरे 2007 और 2008 के दौरान ब्लंट अपने दूसरे वर्ल्ड टूर पर निकले और लंदन के ओ2 एरिना में एक प्रदर्शन भी किया।
24 नवम्बर 2008 को ऑल द लॉस्ट सोल्स को एक नए एल्बम आर्ट-वर्क, नए एकल गीत "लव, लव, लव" तथा एक वृत्त-चित्र के साथ एक डीलक्स संस्करण के रूप में पुनः रिलीज़ किया गया।James Blunt: Return to Kosovo
निजी जीवन
ब्लंट कहते हैं कि संगीत के क्षेत्र में अपनी सफलता के बाद से वे अपने परिवार के और अधिक निकट आ गए हैं; उनके पिता उनके आर्थिक मामलों को संभालते हैं और मां ने इबिज़ा में उनके मुख्य निवास-स्थान को खरीदने की व्यवस्था की, जहां ब्लंट अपनी किशोरावस्था से ही छुट्टियां बिताते रहे हैं। ब्लंट ने फरवरी 2007 में स्विस शहर वर्बियर में एक शैलेट को भी खरीदा था और उन्हें उस शहर के एक नए स्की लिफ्ट्स का "गॉडफादर" घोषित किया गया था।
ब्लंट का सामाजिक जीवन काफी अधिक चर्चा में रहा है, खासकर टेब्लोइड प्रेस में. ब्लंट के अनुसार उनके निजी जीवन में इस प्रकार की रुचि काफी अजीब सी बात है। इसके विषय में वे कहते हैं, "प्रसिद्धि और सेलिब्रिटी का दर्जा, लोगों की मन-गढ़ंत बातें हैं जिनसे मेरा कोई लेना-देना नहीं है".
जनहित के कार्य
ब्लंट ने मेडिसिन्स सैन्स फ्रंटियरेस (एमएसएफ), जिसका अंग्रेज़ी अनुवाद "डॉक्टर्स विदाउट बॉर्डर्स" है, के लिये बेनिफिट कॉन्सर्ट्स तथा अपने कार्यक्रमों में मीट-एंड-ग्रीट अवसरों की नीलामी द्वारा धन जुटाने का काम किया है। एमएसएफ स्वास्थ्य सेवा कार्यकर्ताओं से पहली बार वे कोसोवो में मिले और अत्यंत सीमित साधनों तथा सुरक्षा के बावजूद उनके द्वारा किये जाने वाले कार्य से काफी प्रभावित हुए.
वे पर्यावरण संबंधी मुद्दों से भी काफी नजदीकी से जुड़े हुए हैं। अपने कॉन्सर्ट्स में वे 'एन इनकन्विनीयंट ट्रुथ ' के एक ट्रेलर को दिखाते हैं तथा अपनी आधिकारिक वेबसाइट के माध्यम से खरीदे जाने वाले प्रत्येक एडवांस्ड टिकट की बिक्री पर एक पेड़ लगाते हैं। 7 जुलाई 2007 को ब्लंट ने लंदन स्थित वेम्बले स्टेडियममें लाइव अर्थ कार्यक्रम में परफॉर्म किया और इसके साथ ही वे नासा के साथ एक स्पेस एक्ट पार्टनरशिप के अंतर्गत हाइब्रिड टेक्नोलॉजीस द्वारा निर्मित दो प्रोटोटाइप इलेक्ट्रिक कारों में से एक को खरीद भी चुके हैं।
एक पूर्व-सैनिक के रूप में ब्लंट 'हेल्प फॉर हीरोज़' (एक चैरिटी जो घायल ब्रिटिश सैनिकों को बेहतर सुविधाएं प्रदान करने हेतु धन इकठ्ठा करने का काम करती है) के एक संरक्षक भी हैं और उन्होंने इस चैरिटी के लिये बेनिफिट कॉन्सर्ट्स भी आयोजित किये हैं।
ब्लंट ने 2010 के हैती भूकम्प अपील की सहायता के लिये बने आगामी चैरिटी सिंगल "एवरीबडी हर्ट्स" के लिये भी अपनी आवाज़ के द्वारा योगदान भी दिया है।
ग्रैमी एवार्ड्स
रिकॉर्ड उद्योग में विशिष्ट उपलब्धियों के लिये संयुक्त राज्य अमरीका की नैशनल एकाडमी ऑफ रिकॉर्डिंग आर्ट्स एण्ड साइंसेज़ द्वारा प्रतिवर्ष ग्रैमी अवार्ड्स प्रदान किये जाते हैं। अक्सर संगीत के क्षेत्र में सर्वोच्च सम्मान माने जाने वाले इन पुरस्कारों की स्थापना 1958 में हुई.
2005  2006  2008
भेट, द्वाराहाट तहसील
भेट, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
श्याम नारायण पाण्डेय
श्याम नारायण पाण्डेय (1907 - 1991) वीर रस के सुविख्यात हिन्दी कवि थे। वह केवल कवि ही नहीं अपितु अपनी ओजस्वी वाणी में वीर रस काव्य के अनन्यतम प्रस्तोता भी थे। मेेवाड का सिंहासन कविता
जीवन
श्याम नारायण पाण्डेय का जन्म श्रावण कृष्ण पञ्चमी सम्वत् 1964, तदनुसार ईसवी सन् 1907 में ग्राम डुमराँव, जिला मऊ, (उत्तर प्रदेश) में हुआ। आरम्भिक शिक्षा के बाद ये संस्कृत अध्ययन के लिए काशी चले गये। यहीं रहकर काशी विद्यापीठ से उन्होंने हिन्दी में साहित्याचार्य किया। डुमराँव में अपने घर पर रहते हुए ईसवी सन् 1991 में 84 वर्ष की आयु में उनका निधन हुआ। मृत्यु से तीन वर्ष पूर्व आकाशवाणी गोरखपुर में अभिलेखागार हेतु उनकी आवाज में उनके जीवन के संस्मरण रिकार्ड किये गये।
कृतियाँ
हल्दीघाटी में वीर शिरोमणि महाराणा प्रताप के जीवन और जौहर में चित्तौड की रानी पद्मिनी के आख्यान हैं। हल्दीघाटी के नाम से विख्यात राजस्थान की इस ऐतिहासिक वीर भूमि के लोकप्रिय नाम पर लिखे गये हल्दीघाटी महाकाव्य पर उनको उस समय का सर्वश्रेष्ठ सम्मान देव पुरस्कार प्राप्त हुआ था। अपनी ओजस्वी वाणी के कारण आप कवि सम्मेलन के मंचों पर अत्यधिक लोकप्रिय हुए। उनकी आवाज मरते दम तक चौरासी वर्ष की आयु में भी वैसी ही कड़कदार और प्रभावशाली बनी रही जैसी युवावस्था में थी।
उनका लिखा हुआ महाकाव्य जौहर भी अत्यधिक लोकप्रिय हुआ। उन्होंने यह महाकाव्य चित्तौड की महारानी पद्मिनी के वीरांगना चरित्र को चित्रित करने के उद्देश्य को लेकर लिखा था ।.
उदाहरण
श्याम नारायण पाण्डेय की वीर रस शैली का एक उदाहरण उनके प्रसिद्ध खण्डकाव्य जय हनुमान से-
गरासिया
गरासिया भारत की एक जनजाति है।
निवास क्षेत्र
इस जनजाति के लोग मुख्यतः राजस्थान और गुजरात में निवास करते हैं। ये लोग मुख्यतः राजस्थान के पाली, सिरोही और उदयपुर क्षेत्रों से विस्थापित हैं।
राजस्थान के भील सदियो पहले स्थलांतरित करके उत्तर गुजरात अरवल्ली -भिलोडा, मेघरज, साबरकाँठा- विजयनगर, बनासकांठा में निवास कर रहे हैं जो अभी आदिवासी डुंगरी गरासिया नाम से पहेचाने जाते है
वस्त्र
रहन-सहन तथा वेश-भूषा की दृष्टि से गरासिया जनजाति की अपनी एक अलग पहचान है। गरासिया पुरुष धोती कमीज पहनते हैं और सिर पर तौलिया बाँधते हैं। गरासिया स्रियाँ गहरे रंग और तड़क - भड़क वाले रंगीन घाघरा व ओढ़नी पहनती हैं। वे अपने तन को पूर्ण रूप से ढंकती हैं।
समाज
आवास- भीलों के एवं इनके घरों, जीने के तरीकों, भाषा, तीर कमान आदि में कई समानताएं पाई जाती है।इनके घर 'घेर' कहलाते है। इनके गाँव बिखरे हुए होते हैं। ये गाँव पहाड़ियों पर दूर दूर छितरे हुए पाए जाते हैं। गरासियों के गाँव 'फालिया' कहलाते है। येलोग अपने घर प्रायः पहाड़ों की ढलान बताते हैं। एक गाँव में प्रायः एक ही गोत्र के लोग रहते हैं। इनकी भाषा में गुजराती, भीली, मेवाड़ी व मारवाडी का मिश्रण है।
विवाह- इनमें तीन प्रकार के विवाह प्रचलित हैं- (i) मौर बाँधिया- इस प्रकार के विवाह में फेरे आदि संस्कार होते हैं। (ii) पहरावना विवाह- इसमें नाममात्र के फेरे होते हैं। (iii) ताणना विवाह- इसमें वर पक्ष कन्या पक्ष को केवल कन्या के मूल्य के रूप में वैवाहिक भेंट देता है। (iv) विधवा विवाह- इनमें इसका भी प्रचलन हैं।
समाज एवं परिवार- इनका समाज मुख्यतः एकाकी परिवारों में विभक्तहोता है। पिता परिवार का मुखिया होता है। समाज में गोद लेने की परंपरा भीप्रचलित है। इनके समाज में जाति पंचायत का विशेष महत्व है। ग्राम व भाखरस्तर पर जाति पंचायत होती है। पंचायत का मुखिया"पटेल या सहलोत" कहलाताहै। पंचायत द्वारा आर्थिक व शारीरिक दोनों प्रकार के दंड दिए जाते हैं।
गरासियों के मेले- इनके प्रतिवर्ष कई स्थानीय व संभागीय मेले भरते हैं।गरासियों का प्रमुख मेला 'गौर का मेला या अन्जारी का मेला' है जो सिरोही जिले में में वैशाख पूर्णिमा को लगता है।इनके बड़े मेले "मनखारो मेलो" कहलाते हैं।गुजरात के चौपानी क्षेत्र का मनखारो मेलो प्रसिद्ध है। युवाओं के लिए इन मेलों का बड़ा महत्व है। गरासिया युवक मेलों में अपने जीवन साथी का चयन भी करते हैं।
गरासियों के नृत्य- वालर, गरबा, गैर, कुदा, लूर, मोरिया व गौर गरासियों के प्रमुख नृत्य हैं। ये नृत्य करते समय लय और आनन्द में डूब जाते हैं।
गरासियों में गोदना परंपरा- भीलों की तरह इनमें भी गोदना गुदवाने की परंपरा है। महिलाएँ प्रायः ललाट व ठोडी पर गोदने गुदवाती है।
विक्रय
विक्रय अथवा बिक्री विपणन की एक प्रक्रिया है जिसमें कोई उत्पाद अथवा सेवा को धन अथवा किसी अन्य वस्तु के प्रतिफल के रूप में दिया जाता है। इसका तुल्य अंग्रेज़ी शब्द सेल अथवा सेल्स (Sales) है।
ग्रीष्मकालीन ओलंपिक में एथलेटिक्स
1896 ग्रीष्मकालीन ओलंपिक में आधुनिक ओलंपिक आंदोलन के जन्म के बाद हर ग्रीष्मकालीन ओलंपिक में एथलेटिक्स का चुनाव हुआ है। एथलेटिक्स कार्यक्रम प्राचीन ग्रीक ओलंपिक में प्रयुक्त होने वाली घटनाओं के लिए अपनी शुरुआती जड़ों का पता लगाता है। आधुनिक कार्यक्रम में ट्रैक और फ़ील्ड ईवेंट, सड़क चलने वाली घटनाएं, और रेसवॉकिंग इवेंट शामिल हैं। क्रॉस कंट्री रनिंग भी पहले के संस्करणों में कार्यक्रम पर था, लेकिन यह 1924 ग्रीष्मकालीन ओलंपिक के बाद हटा दिया गया था।
आयोजन
लड़े हुए घटनाक्रम व्यापक रूप से भिन्न हैं। 1900 से 1920 तक, रस्साकशी को ओलंपिक एथलेटिक्स कार्यक्रम का हिस्सा माना जाता था, हालांकि रस्साकशी और एथलेटिक्स का खेल अब अलग माना जाता है।
पुरुषों की घटनाएं
1952 के शॉर्ट रेसवॉक के अलावा, पुरुषों के एथलेटिक्स कार्यक्रम में कोई नई घटनाएं नहीं जोड़े गए हैं। 1976 में लंबी रेसवॉक को छोड़ने के अपवाद के साथ ही घटनाओं के रोस्टर में बदलाव नहीं हुआ है (आईएएएफ ने उस वर्ष 50 किमी की विश्व चैंपियनशिप का आयोजन किया था और इसके परिणामस्वरूप घटना को 1980 में बहाल किया गया था)। लंबी रेसवॉक केवल एक मात्र घटना है, जो वर्तमान में पुरुषों के लिए आयोजित की जाती है लेकिन महिला कार्यक्रमों में शामिल नहीं है, महिलाओं के अपवाद के साथ-साथ डिकैथलॉन और 110 मीटर की बाधाओं के बजाय 100 मीटर की बाधाओं के बजाय हेप्थैथलॉन में भाग लेते हैं। रोस्टर में शामिल होने वाली अंतिम महिला घटना 2008 में 3000 मीटर की स्टीपलचेज थी।
पुरुषों की प्रतियोगिता में कुल 52 अलग-अलग कार्यक्रम आयोजित किए गए हैं। वर्तमान सूची में 24 कार्यक्रम शामिल हैं। बंद की गई कई घटनाएं आधुनिक लोगों के समान थीं, लेकिन अलग-अलग लंबाई पर, खासकर स्टीपलचेज़िंग, बाधा और रेसवाल्डिंग विषयों में। खेलों के छह शुरुआती संस्करणों में दिखाई देने के बाद टीम रेसिंग इवेंट का सफाया कर दिया गया है। एथलेटिक ट्रायथलॉन (एक असामान्य घटना, जिसे केवल एक बार आयोजित किया गया था और लंबी कूद में प्रतिस्पर्धा करने वाले जिमनास्ट्स, शॉट शूट और 100 मीटर पानी का छींटा) और पेंटाथलॉन बहु-अनुशासन की घटनाएं डैथैथलॉन के पक्ष में चरणबद्ध थीं, और मेडले रिले को यहां तक ​​भी बदल दिया गया-लेले रिले। स्थायी कूद प्रतियोगिताओं का आयोजन नहीं किया जाता है, न ही 1908 और 1912 में विभिन्न संशोधित फेंकने वाले घटनाएं हैं। क्रॉस कंट्री रनिंग कार्यक्रम 1912 से 1924 तक चल रहा था और ओलंपिक में नहीं खेलने वाले एथलेटिक्स का सबसे प्रमुख रूप है।
राष्ट्र
लगभग हर राष्ट्र जो ओलंपिक में भाग लिया है ने एथलेटिक्स प्रतियोगिता में प्रवेश किया है प्रत्येक बॉक्स में संख्या राष्ट्र भेजे जाने वाले एथलीटों की संख्या का प्रतिनिधित्व करती है।
पदक तालिका
स्रोत:
प्रसार
प्रसार एक हिन्दी शब्द है।
हिन्दुस्तान की कसम (1973 फ़िल्म)
हिन्दुस्तान की कसम 1973 में बनी हिन्दी भाषा की फिल्म है।
फतेह जंग
पंजाब, पाकिस्तान का एक नगर।
कर्नल महाकाली सीताराम राव
कर्नल महाकाली सीताराम राव  को चिकित्सा विज्ञान के क्षेत्र में सन १९६२ में पद्म भूषण से सम्मानित किया गया था। ये आंध्र प्रदेश राज्य से हैं।
नामतपुर
नामतपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
बहबलपुर गाँव, खिज़िरसराय (गया)
बहबलपुर खिज़िरसराय, गया, बिहार स्थित एक गाँव है।
मुम्बई उपनगरीय जिला
मुम्बई उपनगरीय ज़िला भारत के महाराष्ट्र राज्य का एक ज़िला है। ज़िले का मुख्यालय बांद्रा है।
चार्ल्स मैसेन
चार्ल्स मैसन (Charles Mason; अप्रैल 1728 [बपतिस्मा 1 मई] – 25 October 1786) एक अंग्रेज खगोलशास्त्री और सर्वेक्षक थे जिन्हें अठारहवीं सदी के दौरान इंग्लैण्ड में विज्ञान के क्षेत्र में कार्य करने के लिए तथा अमेरिकी इतिहास में "मैसन-डिक्सन रेखा", जो मैरीलैंड और पेंसिल्वेनिया के बीच सीमा का निर्धारण करती रेखा है, के सर्वेक्षण हेतु जाना जाता है।
दूर्वा
दूर्वा यानि दूब यह एक तरह की घास है जो पूजन में प्रयोग होती है।
उदाहरण
दूर्वा घास का पूजन में इस्तेमाल होता है।
अन्य भारतीय भाषाओं में निकटतम शब्द
मराठी : दुर्वा
भडकटिया, पिथौरागढ (सदर) तहसील
भडकटिया, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
शिवनेरी दुर्ग
शिवनेरी दुर्ग या शिवनेरी किला, भारत के महाराष्ट्र राज्य के पुणे के जुन्नर गांव के पास स्थित एक ऐतिहासिक किला है। शिवनेरी छत्रपति शिवाजी का जन्मस्थान भी है। शिवाजी के पिता, शाहजी बीजापुर के सुल्तान आदिल शाह की सेना में एक सेनापति थे। लगातार हो रहे युद्ध के कारण शाहजी, अपनी गर्भवती पत्नी जीजाबाई की सुरक्षा को लेकर चिंतित थे, इस लिए उन्होने अपने परिवार को शिवनेरी में भेज दिया। शिवनेरी चारों ओर से खड़ी चट्टानों से घिरा एक अभेद्य गढ़ था। शिवाजी का जन्म १९ फ़रवरी १६३० को हुआ था और उनका बचपन भी यहीं बीता। इस गढ़ के भीतर माता शिवाई का एक मन्दिर था, जिनके नाम पर शिवाजी का नाम रखा गया। किले के मध्य में एक सरोवर स्थित है जिसे "बादामी तालाब" कहते हैं। इसी सरोवर के दक्षिण में माता जीजाबाई और बाल शिवाजी की मूर्तियां स्थित हैं। किले में मीठे पानी के दो स्रोत हैं जिन्हें गंगा-जमुना कहते हैं और इनसे वर्ष भर पानी की आपूर्ति चालू रहती है। किले से दो किलोमीटर की दूरी पर लेन्याद्री गुफाएं स्थित हैं जहां अष्टविनायक का मन्दिर बना है।
मछलीपट्टनम
मछलीपट्टनम (Machilipatnam) भारत के आन्ध्र प्रदेश राज्य के कृष्णा ज़िले में स्थित एक शहर है। यह कृष्णा जिले का मुख्यालय एवं नगरपालिका है। यह मचहलीपट्टनम मण्डल का मण्डल मुख्यालय भी है। यह नगर १४वीं शताब्दी में स्थापित हुआ था तथा १७वीं शताब्दी में ब्रिटिश, डच एवं फ्रांसीसी ब्यापारियों के लिये प्रमुख ब्यापारिक पत्तन था।
पीलीबंगा रेलवे स्टेशन
पीलीबंगा रेलवे स्टेशन (Pilibanga railway station) भारत के राजस्थान राज्य के हनुमानगढ़ ज़िले में स्थित एक रेलवे स्टेशन है। यह पीलीबंगा शहर की सेवा करता है। इसका स्टेशनकूट PGK है।
सहरिया
सहरिया क्रांति की शुरुआत एक ऐसी शुरुआत है जिसके शुरू करने का कोई विशेष उद्देश्य नहीं था इसकी शुरुआत करने का श्रेय श्री संजय बेचैन जी को जाता है एवं इसके सहयोगी विजय सहरिया ,कल्याण सहरिया, अवतार भाई,भोलाराम सहरिया(B.R. SAMARYA) समय की परिस्थितियों को देखते हुए सहरियाओ पर होने वाले अत्याचार के खिलाफ लड़ने के लिए अपने समाज को एकजुट कर समाज को जागरुक कर एक दूसरे के साथ मिलकर समाज समाज विकास का कार्य करना
निवास क्षेत्र
ये जनजाति मध्य प्रदेश के मध्य भारत के पठार में निवास करती है। ग्वालियर-चम्बल संभाग के ज़िलों जैसे श्योपुर, शिवपुरी, ग्वालियर में सहरिया आदिवसियों की बड़ी आबादी है। यह जनजाति राजस्थान के बारन जिले में भी पाई जाती है। सहरिया लोग खुद को भील आदिवासियों के सहोदर भाई मानते है
सहरिया एक प्रिमिटिव ट्राइब है और इनके लिए स्वास्थ्य सेवाएं पहुँचाना आज भी एक चुनौती है. कुपोषण एक बेहद गंभीर समस्या है जिससे सहरिया ग्रस्त हैं. हाल के वर्षों में सरकार ने गैर-सरकारी संगठनों के साथ मिल कर सहरिया आदिवासी बहुल गाँवों में कुपोषण के निदान और स्वास्थ्य सम्बन्धी मसलों पर बेहतर काम के लिए कोशिश की है।
झाड़ोल
झाड़ोल (Jhadol) भारत के राजस्थान राज्य के उदयपुर ज़िले में स्थित एक कस्बा है। यह इसी नाम की तहसील का मुख्यालय भी है और बनास नदी के किनारे बसा हुआ है।
कोचला
कोचला गांव झाडोल तहसील का छोटा सा गांव है जो विक्रम संवत 1792 मे कुँवर आनंद सिंह जी झाला द्वारा बसाया गया।
बड़े ग़ुलाम अली ख़ान
उस्ताद बड़े ग़ुलाम अली ख़ां (२ अप्रैल १९०२- २३ अप्रैल १९६८) हिन्दुस्तानी शास्त्रीय संगीत के पटियाला घराने के गायक थे। उनकी गणना भारत के महानतम गायकों व संगीतज्ञों में की जाती है। इनका जन्म लाहौर के निकट कसूर नामक स्थान पर पाकिस्तान में हुआ था, पर इन्होने अपना जीवन अलग समयों पर लाहौर, बम्बई, कोलकाता और हैदराबाद में व्यतीत किया। प्रसिद्ध ग़जल गायक गुलाम अली इनके शिष्य थे। इनका परिवार संगीतज्ञों का परिवार था। बड़े गुलाम अली खां की संगीत की दुनिया का प्रारंभ सारंगी वादक के रूप में हुआ बाद में उन्होंने अपने पिता अली बख्श खां, चाचा काले खां और बाबा शिंदे खां से संगीत के गुर सीखे। इनके पिता महाराजा कश्मीर के दरबारी गायक थे और वह घराना "कश्मीरी घराना" कहलाता था। जब ये लोग पटियाला जाकर रहने लगे तो यह घराना "पटियाला घराना" के नाम से जाना जाने लगा। अपने सधे हुए कंठ के कारण बड़े गुलाम अली खां ने बहुत प्रसिद्ध पाई। सन १९१९ के लाहौर संगीत सम्मेलन में बड़े गुलाम अली खां ने अपनी कला का पहली बार सार्वजनिक प्रदर्शन किया। इसके कोलकाता और इलाहाबाद के संगीत सम्मेलनों ने उन्हें देशव्यापी ख्याति दिलाई। उन्होंने अपनी बेहद सुरीली और लोचदार आवाज तथा अभिनव शैली के बूते ठुमरी को एकदम नये अंदाज में ढाला जिसमें लोक संगीत की मिठास और ताजगी दोनों मौजूद थी। संगीत समीक्षकों के अनुसार उस्ताद खां ने अपने प्रयोगधर्मी संगीत की बदौलत ठुमरी की बोल बनाव शैली से परे जाकर उसमें एक नयी ताजगी भर दी। उनकी इस शैली को ठुमरी के पंजाब अंग के रूप में जाना जाता है। वे अपने खयाल गायन में ध्रुपद, ग्वालियर घराने और जयपुर घराने की शैलियों का खूबसूरत संयोजन करते थे। बड़े गुलाम अली खां के मुँह से एक बार "राधेश्याम बोल" भजन सुनकर महात्मा गाँधी बहुत प्रभावित हुए थे। मुगले आजम फिल्म में तानसेन पात्र के लिए उन्होंने ही अपनी आवाज़ दी थी। भारत सरकार ने १९६२ ई. में उन्हें "पद्मभूषण" से सम्मानित किया था। २३ अप्रैल १९६८ ई. को बड़े गुलाम अली खां का देहावसान हो गया।
आदिलाबाद
आदिलाबाद (Adilabad) भारत के तेलंगाना राज्य के अदिलाबादु ज़िले में स्थित एक नगर है। यह ज़िले का मुख्यालय भी है।
कृषि और खनिज
क्षेत्रीय अर्थव्यवस्था में कृषि और खनन का महत्त्वपूर्ण स्थान है। चावल, ज्वार और गेहूँ यहाँ की प्रमुख फ़सलें हैं तथा यहाँ कोयला, अभ्रक और चूना-पत्थर का खनन होता है।
जनसंख्या
2001 की जनगणना के अनुसार आदिलाबाद की कुल जनसंख्या 1,08,233 है; और ज़िले की कुल जनसंख्या 24,79,347 है।
महात्‍मा गांधी पार्क
शहर के बीचों बीच स्थित महात्‍मा गांधी उद्यान की शांति लोगों को अपनी ओर खींचती है। यह स्‍थान ध्‍यान साधना के लिए बिल्‍कुल उपयुक्‍त है। हरे भरे लॉन और विविध प्रकार के पेड़ पौधों से सजा यह खूबसूरत पार्क में शाम के समय बड़ी संख्‍या में लोग आते हैं। बच्‍चों के खेलने के लिए यहां विशेष क्रीडा स्‍थान बनाया गया है जहां वे खेलने का आनंद उठा सकते हैं।
बासर मंदिर
निजामाबाद से 50 किलोमीटर दूर गोदावरी नदी के किनारे स्थित बसर का श्री ज्ञान सरस्‍वती मंदिर दक्षिण भारत में विद्या की देवी को समर्पित एक मात्र मंदिर है। पौराणिक कथाओं के अनुसार महाभारत के युद्ध के बाद ऋषि व्‍यास शांति की खोज पर निकले। वे गोदावरी नदी के किनारे कुमारचला पहाड़ी पर पहुंचे और देवी की अराधना की। उनसे प्रसन्‍न होकर देवी ने उन्‍हें दर्शन दिए। देवी के आदेश पर उन्‍होंने प्रतिदिन तीन जगह तीन मुट्ठी रेत रखी। चमत्‍कारस्‍वरूप रेत के ये तीन ढ़ेर तीन देवियों की मूर्तियों में बदल गए जो थीं- सरस्‍वती, लक्ष्‍मी और काली। आज ये तीनों देवियां बसर की सर्वाधिक पूजनीय देवियां हैं।
तीनों देवियों की उपस्थिति के बावजूद यह मंदिर मुख्‍य रूप से देवी सरस्‍वती को समर्पित है। अक्षर पूजा के अवसर पर अभिभावक अपने बच्‍चों को यहां लाते हैं ताकि उनकी शिक्षा का आरंभ ज्ञान की देवी के आशीर्वाद के साथ हो। वादायती शिला, अष्‍टतीर्थ बसर के आसपास अन्‍य प्रमुख दर्शनीय स्‍थल हैं। हजारों श्रद्धालु महाशिवरात्रि पर गोदावरी नदी में स्‍नान करते हैं और देवी का आशीर्वाद पाते हैं। व्‍यास पूर्णिमा, वसंत पंचमी, दशहरा और नवरात्रि भी यहां पूरी श्रद्धा और उल्‍लास के साथ मनाए जाते हैं।
जयनाथ मंदिर
यह छोटा सा स्‍थान आदिलाबाद से 21 किलोमीटर दूर है। मंदिर में मिले शिलालेखों से पता चलता है कि इस मंदिर का निर्माण पल्‍लव प्रमुख ने करवाया था। मंदिर में मंदिर वास्‍तुशिल्‍प की जैन शैली के सभी लक्षण मौजूद हैं। इसलिए इस मंदिर का नाम जयनाथ पड़ा। कार्तिक शुद्ध अष्‍टमी से बहुला सप्‍तमी (अक्‍टूबर-नवंबर) तक यहां लक्ष्‍मी नारायण स्‍वामी ब्रह्मोत्‍सव मनाया जाता है जिसमें हजारों की संख्‍या में श्रद्धालु भाग लेते हैं।
कव्वल वन्‍यजीव अभ्‍यारण्‍य
893 वर्ग किलोमीटर में फैला यह वन्‍यजीव अभ्‍यारण्‍य निर्मल से 70 किलोमीटर दूर है। यहां पर बार्किंग डियर, नीलगाय, जंगली भैंसा, चीता और चीतल पाए जाते हैं। डोगपा माय और अलीनगर गांवों में वॉच टावरों का निर्माण किया गया है। यहां से सूर्योदय और सूर्यास्‍त का विहंगम दृश्‍य दिखाई देता है।
कुंटाला वॉटरफॉल
ये वॉटरफॉल नेरेडकोंडा गांव से 12 किलोमीटर दूर है जो आदिलाबाद से 22 किलोमीटरकी दूरी पर स्थित है। कुंटाला में कदम नदी 45 मीटर की ऊंचाई से गिरकर नीचे घने जंगलों में जाती है। राज्‍य का सबसे ऊंचा वॉटरफॉल कुंटाला का दृश्‍य बहुत की सुंदर लगता है। सर्दियों का मौसम यहां आने के लिए सबसे उपयुक्‍त है क्‍योंकि उस दौरान नदी अपने पूरे ऊफान पर होती है। झरने के समीप भगवान शिव की प्रतिमा स्‍थापित है जिन्‍हें सोमेश्‍वर स्‍वामी कहा जाता है। शिवरात्रि पर यहां भक्‍तों का तांता लगा रहता है।
निर्मल आर्ट
मंचेरियल से 50 किलोमीटर दूर निर्मल आदिलाबाद जिले का एक प्रमुख नगर है। यह स्‍थान अपने लकड़ी के खिलौना उद्योग के लिए प्रसिद्ध है। खूबसूरती से तराशे गए ये खिलौने और तस्‍वीरें इस शहर के नाम से ही पुकारी जाती हैं। शिल्‍पकार स्‍थानीय स्‍तर पर मिलने वाली मुलायम लकड़ी से सब्जियों, फलों, जानवरों, गुडि़यों के खिलौने बनाते हैं। इन खिलौनों को देखकर लगता है मानो शिल्‍पकार ने इनमें प्राण फूक दिए हों। निर्मल पेंटिंग्‍स विश्‍व भर में अपने रंगों और विविधता के लिए जानी जाती हैं। निर्मल नगर में फ्रांसिसी इंजीनियर द्वारा बनाया गया एक किला भी है जो उन्‍होंने निजाम की सेवा के दौरान बनाया था। इस किले में बहुत सारी बंदूकें रखी हुई हैं।
आवागमन
निकटतम हवाई अड्डा हैदराबाद है जो सभी प्रमुख शहरों से जुड़ा हुआ है। आदिलाबाद का अपना रेलवे स्‍टेशन है जो भारत के पश्चिमी और दक्षिणी हिस्से से जुड़ा हुआ है। उत्तर में श्रीनगर से आरम्भ होकर दक्षिण में कन्याकुमारी तक जाने वाला राष्ट्रीय राजमार्ग 44 यहाँ से गुज़रता है और इस क्षेत्र को देशभर से जोड़ता है। हैदराबाद यहां पहुंचने का सबसे सही रास्‍ता है। हैदराबाद का हवाई अड्डा राष्‍ट्रीय राजमार्ग द्वारा जुड़ा हुआ है। राज्‍य परिवहन की बसें और निजी बसें आदिलाबाद से तेलंगाना व तेलंगाना के बाहरी शहरों के लिए चलती हैं।
न्यूज़ीलैंड क्रिकेट टीम का इंग्लैंड दौरा 2021
न्यूजीलैंड क्रिकेट टीम, जून 2021 में दो टेस्ट मैच खेलने के लिए इंग्लैंड का दौरा किया था।  अप्रैल 2021 में, न्यूजीलैंड ने दो मैचों की श्रृंखला के लिए अपनी टीम का नाम दिया, उसी टीम को 2019–21 आईसीसी विश्व टेस्ट चैम्पियनशिप फाइनल के लिए भी नामित किया गया, जिसे बाद में जून 2021 में इंग्लैंड में ही खेला गया। अगले महीने, इंग्लैंड ने अपने टेस्ट दस्ते का नाम दिया, जिसमें कई खिलाड़ियों को 2021 इंडियन प्रीमियर लीग में शामिल होने के कारण इस श्रृंखला के लिए आराम दिया गया।
बारिश के कारण तीसरे दिन कोई खेल संभव नहीं होने के बाद पहला टेस्ट ड्रॉ पर समाप्त हुआ। डेवोन कॉनवे ने न्यूजीलैंड के लिए अपने टेस्ट पदार्पण पर पहली पारी में 200 रन बनाए। दूसरे टेस्ट में, जेम्स एंडरसन ने अपना 162वां मैच खेला, इसी के साथ वह टेस्ट क्रिकेट में इंग्लैंड के लिए सबसे अधिक कैप्ड खिलाड़ी बन गए। न्यूजीलैंड ने दूसरा टेस्ट आठ विकेट से जीतकर श्रृंखला 1-0 से जीत ली। यह पहली बार था जब न्यूजीलैंड ने 1999 के बाद से इंग्लैंड में टेस्ट श्रृंखला जीती थी, और 2014 में श्रीलंका से हारने के बाद यह घर पर इंग्लैंड की पहली टेस्ट श्रृंखला हार थी।
दस्ता
इंग्लैंड की टीम में जोस बटलर, क्रिस वोक्स, सैम कुरेन, मोईन अली और जॉनी बेयरस्टो को 2021 इंडियन प्रीमियर लीग में उनकी भागीदारी के बाद आराम दिया गया। जोफ्रा आर्चर, कोहनी की चोट के कारण, और बेन स्टोक्स, उंगली में चोट के कारण टीम में शामिल नहीं किया गया था। जैक लीच टीम में एकमात्र स्पिनर थे, वहीं डोम बेस को टीम से बाहर रखा गया था। ओली रॉबिन्सन और जेम्स ब्रेसी दोनों को टीम में पहली बार शामिल किया गया था। श्रृंखला से पहले, बेन फॉक्स को हैमस्ट्रिंग की चोट के कारण इंग्लैंड की टीम से बाहर कर दिया गया था। फॉक्स के श्रृंखला से बाहर होने के परिणामस्वरूप, सैम बिलिंग्स और हसीब हमीद दोनों को इंग्लैंड की टीम में शामिल किया गया। श्रृंखला के लिए बेन स्टोक्स के अनुपलब्ध होने के कारण, स्टुअर्ट ब्रॉड को इंग्लैंड के उप-कप्तान के रूप में नामित किया गया था।
ओली रॉबिन्सन ने श्रृंखला के पहले टेस्ट मैच में इंग्लैंड के लिए पदार्पण किया। अपने अंतरराष्ट्रीय पदार्पण के दिन, रॉबिन्सन को 2012 और 2013 में नस्लवादी और सेक्सिस्ट ट्वीट्स करने के लिए माफी मांगनी पड़ी।  6 जून 2021 को, रॉबिन्सन को श्रृंखला के दूसरे टेस्ट मैच के लिए इंग्लैंड टीम से हटा दिया गया था, और इंग्लैंड और वेल्स क्रिकेट बोर्ड (ईसीबी) द्वारा अंतरराष्ट्रीय क्रिकेट के सभी प्रारूपों से निलंबित कर दिया गया था। डोम बेस को दूसरे टेस्ट के लिए इंग्लैंड की टीम में शामिल किया गया।
केन विलियमसन कोहनी की चोट के कारण दूसरे टेस्ट के लिए न्यूजीलैंड की टीम से बाहर हो गए। नतीजतन, टॉम लाथम को मैच के लिए न्यूजीलैंड के कप्तान के रूप में नामित किया गया था। मिशेल सेंटनर को भी उंगली की चोट के कारण दूसरे टेस्ट के लिए न्यूजीलैंड की टीम से बाहर कर दिया गया था। और बीजे वाटलिंग को भी पीठ की चोट के कारण बाहर रखा गया था।
टूर मैच
टेस्ट श्रृंखला से पहले, न्यूजीलैंड को समरसेट के खिलाफ एक टूर मैच खेलना था। हालाँकि, कोविड-19 महामारी के कारण, न्यूजीलैंड इसके बजाय दो दिवसीय इंट्रा-स्क्वाड मैच खेला। टॉम लैथम और केन विलियमसन को प्रत्येक पक्ष के कप्तान के रूप में नामित किया गया था। 17 मई 2021 को न्यूजीलैंड की अधिकांश टीम इंग्लैंड पहुंची।
कंगारू देखभाल
कंगारू देखभाल{/0 } एक तकनीक है जो खास करके नवजात - आमतौर पर अपरिपक्व ('प्री-टर्म') - शिशुओं के लिए है। इस तकनीक में शिशु को, एक वयस्क के साथ - त्वचा-से-त्वचा, अंग-से-अंग - रखा जाता है।
अप्रिपक्त (प्री-टर्म) शिशुओं के लिए कंगारू देखभाल प्रति दिन कुछ घंटों के लिए प्रतिबंधित किया जा सकता है। लेकिन जब वे मेडिकल तौर पर स्थिर हो जाते है, तब इस तकनीक का समय बढ़ाया जा सकता है। कुछ माता-पिता अपने बच्चों को, प्रति दिन, कई घंटों के लिए अपने हाथों में रख सकते हैं। कंगारू देखभाल, यह नाम, उन मारसुपायल्स जानवारों से दिया गया है, जो उनके युवा को अंग के पास पकड़ते हैं। शुरू में, यह तकनीक उन अपरिपक्व, प्री-टर्म शिशु के लिए विकसित किया गया था, जो उन क्षेत्रों में जन्मे लिए थे, जहाँ इन्क्यूबेटर अनुपलब्ध नहीं थे या जहाँ इन्क्यूबेटर अविश्वसनीय थे।
विवरण
जबकि, शिशु की देखभाल के इस मॉडल, जो यहाँ वर्णित किया गया है, ठेठ पश्चिमी एन.ई.सी.यू. प्रक्रियाओं से काफी अलग है। ये दो, पारस्परिक रूप से अनन्य नहीं है। यह अनुमान है कि, आज, २०० से अधिक नवजात गहन केयर यूनिट कंगारू देखभाल का प्रयोग कर रहे हैं। एक नया सर्वेक्षण में पाया गया है कि, अमेरिका में आज-कल ८२ प्रतिशत नवजात गहन देखभाल इकाइयों (एन.ई.सी.यू), कंगारू देखभाल के संयुक्त उपयोग कर रहे हैं।
इतिहास
विश्व के सभी क्षेत्रों में, समय से पहले और कम वजन के शिशुओं के लिए स्वास्थ्य देखभाल और तकनीकी सहायताउपलब्ध नहीं है। १९७८ में, मृत्यु और रुग्णता के बढते कारण, बोगोटा, कोलम्बिया के इन्स्तितुतो मतेर्नो इन्फंतिल एन.ई.सी.यू. में डॉ॰ एडगर रे सनाब्रिया, (बाल चिकित्सा विभाग में नीओनतोलोगी के प्रोफेसर - उनिवेर्सिदाद नासिओनल डी कोलम्बिया) ने एक तकनीक प्रस्तुत किया। इस तकनीक से, देख-रेख करने वालों की कमी और विधि संसाधनों की कमी दूर किया जाता है। उन्होंने सुझाव दिया कि माताओं अपने कम वजन के शिशुओं के साथ त्वचा से त्वचा संपर्क रखे. इस से, उन्हें गर्म रखने में और विशेष रूप से स्तनपान करने में मदद होता है। इस तकनीक, इनक्यूबेटर और देखभाल करने वालों को मुक्त कर दिया।
कंगारू देखभाल के एक अन्य विशेषता यह है कि, प्री-माचुर शिशु होने के बावजूद भी, कंगारू अधिष्ठान में रखने से उन्हें जल्दी अस्पताल से छुट्टी मिलती थी। कंगारू देखबाल से प्री-माचुर (समय से पहले जन्मे) सिशू और कम वजन के नये जन्मे सिशू के उत्तरजीविता दरों में सफल और सुधार साबित किया है। इस तकनीक से नोसोकोमिअल संक्रमण, गंभीर बीमारी और श्वसन पथ रोग भी कम होती है। (कांदे-अगुदेलो, दिअज़-रोस्सेल्लो और बेलिज़ं, २००३). यह अनन्य स्तन आहार को लंबी अवधि के लिए बढाया है। और बेहतर मातृ संतुष्टि और विश्वास उन्नत किया है।
पात्रता मानदंड
मूल रूप से बच्चों जो कंगारू देखभाल के लिए पात्र हैं, वो प्री-टर्म शिशु है जिस के वजन १५०० ग्राम से कम वजन हैं और जो स्वतंत्र रूप से साँस ले सकते हैं। कार्डियोपल्मोनरीनिगरानी ओक्सिमेट्री, अनुपूरक ऑक्सीजन या नाक के (निरंतर सकारात्मक ऐरवे प्रेस्सुर) वेंटिलेशन, अंतःशिरा आधान और मोनिटर निगरानी की देखभाल - इन सभी स्तिथि में कंगारू देखभाल निषिद्ध नहीं है। वास्तव में, जो बच्चों को कंगारू देखभाल किया जाता हैं, वे मंद स्पंदन (ब्रद्य्कार्डिया) और अप्निया से कम पीडित होते हैं और उनके ऑक्सीजन की जरूरत भी स्थिरीकरण रहता है।
प्रारंभिक १९९० के दौरान, यह तकनीक, उत्तरी अमेरिका में एन.ई.सी.यू. में प्री-टर्म शिशुओं और, कुछ समयपूर्व, फुल-टर्म बच्चों के लिए बाद के लिए इस्तेमाल किया गया था। विकसित देशों में अनुसंधान किया गया है, लेकिन वहाँ कंगारू देखभाल उपयोग करने में विलंबन और एक अंतराल है; क्यों कि वहां इन्क्यूबेटरों और प्रौद्योगिकी आसानी से मिल जाता है।
तकनीक
आमतौर पर, कंगारू देखभाल में बच्चे को सिर्फ एक डायपर पहनआया जाता है और उसे सिर अप (हेड-उप) स्थिति में, एक कपड़े की एक स्ट्रिप के साथ, माँ के नंगे सीने से बाँध लिया जाता है। बच्चे के सिर और गर्दन को इस तरह ताना जाता है, कि उसको श्वासरोध न हो। माँ एक शर्ट या अस्पताल का गाउन पहनती है - जो सामने से खुल्ला हो। कपड़ा बच्चे के नितम्ब (बटक्स) के नीचे से इस तरह बाँधा जाता है कि आकुंचन मोड़ हमेशा रहे।
कपडा इस तरह तंग बाँधा जाता है कि माँ का श्वास और सीने का गति से बच्चे की साँस लेने में प्रोत्साहित होता है। माँ की छाती से जुड़ा जाने से बच्चे को एक उच्च कार्बन डाइऑक्साइड वातावरण मिलता है, जो उसे भी साँस लेने को उत्तेजित करता है। पिता भी त्वचा से त्वचा संपर्क विधि इस्तेमाल कर सकते हैं।
जन्म के बाद, पहले २ घंटे के भीतर, कंगारू देखभाल शुरुआत करने से स्तनपान की अवधि के लिए सबसे प्रभावी सफल समय है। प्राकृतिक जन्म से कई अधिवक्ताओं, न्यूनतम विघटन के साथ, जन्म के बाद माँ और बच्चे के बीच तत्काल त्वचा से त्वचा से संपर्क करने का प्रोत्साहित करते हैं। बच्चों को गर्म और शुष्क रखा जाना चाहिए। इस विधि, कुछ घंटों के लिये लगातार या प्रति दिन इस्तिमाल किया जा सकता है। धीरे धीरे, यह समय बदाया जा सकता है - खास करके उन शिशुओं के साथ जिन को ग़मभीर स्वास्थ्य समस्याओं है। यह जन्म के बाद या घंटों, दिनो, या सप्ताहो के भीतर शुरू किया जा सकता है। कंगारू देखभाल के समर्थकों, त्वचा से त्वचा रखने की विधि, छह सप्ताह के लिए प्रोत्साहित करते हैं; ताकि स्तनपान में दोनों बच्चे और माँ का स्थापना हो जाय. और जन्म (डिलिवरी) प्रक्रिया से स्वास्थ्य लाभ हो जाय.
जबकि, कंगारू देखभाल तचनीक, एक दूसरा तचनीक - बेबी-वेअरिंग (बच्चे को ढोने के लिए लटकन)- के समान है; लेकिन दोनों में कुछ मतभेद हैं। कंगारू देखभाल खास करके प्री-माचुर बच्चों के साथ किया जाता है। इस में, सरल उपकरण के इस्तिमाल होता है और कुछ चिकित्सा देखरेख भी रहता है। बेबी-वेअरिंग तचनीक अलग अलग प्रकार के लटकन के साथ किया जा सकता है और सामान्यतः, नवजात शिशुओं और वाहक के साथ एक जैसे वकालत किया जाता है।
माता पिता के लिए
कंगारू देखभाल, माता पिता के लिए फायदेमंद है; क्योंकि, यह संबंधों और लगाव को बढ़ावा देता, माता पिता के आत्मविश्वास में सुधार लाता, स्तनपान और दूध उत्पादन में वृद्धि सफलता करता है।
प्री-टर्म (अपरिपक्व) और जन्म के समय कम वजन के शिशुओं के लिए
कंगारू देखभाल सबसे अधिक लाभ उन प्री-टर्म (अपरिपक्व) और कम जन्म-वजन के शिशुओं में देता है; जो दर तापमान और श्वसन दर, दिल नोर्मलिज़ेद प्रदान करते है, जन्म से लाभ बढ़ा वजन अधिक है, कम नोकोसोमिअल संक्रमण और कम श्वसन पथ रोग घटना के. इसके अलावा, अध्ययन का सुझाव है कि जिन अपरिपक्व शिशुओं में कंगारू देखभाल किया गया था; उन में संज्ञानात्मक विकास सुधार, विकास कम तनाव का स्तर, कम दर्द प्रतिक्रियाओं और मोटर विकास पर सकारात्मक प्रभाव होता है।   कंगारू देखभाल से, शिशुओं की नींद पैटर्न में सुधार करने में मदद करता है; और पेट का दर्द के लिए एक अच्छा हस्तक्षेप हो सकता है। अस्पताल से जल्दी छुट्टी मिलना, एक नतीजा हो सकता है। अंत में, कंगारू देखभाल लगातार स्तनपान को बढ़ावा देने में मदद करता है; और शिशु-माँ के संबंध बढ़ाता हैं।
संस्थाओं के लिए
कंगारू देखभाल के वजह से, माँ- शिशु को अस्पताल में कम रहना पड़ता है। इस से, महंगी स्वास्थ्य तकनीक की कम जरूरत होता है। माता पिता भागीदारी और शिक्षा के अवसरों में वृद्धि होती है। और स्वास्थ्य के पैसे के बेहतर इस्तेमाल होता हैं।
इस समुदाय के लिए
कुल मिलाकर, कंगारू देखभाल के वजह से विकासशील देशों में, रुग्णता और मृत्यु संक्या कम करने में मदद करता. प्रसव के बाद अनुवर्ती यात्राओं के दौरान शिक्षा के लिए अवसर प्रदान करता है। और इस से अस्पताल- संबंधित लागत घट जाती है।
कर्नल रामस्वामी दुरइस्वामी अय्यर
कर्नल रामस्वामी दुरइस्वामी अय्यर  को चिकित्सा विज्ञान के क्षेत्र में सन १९६२ में पद्म भूषण से सम्मानित किया गया था। ये दिल्ली राज्य से हैं।
किसलय
किसलय एक हिन्दी शब्द है। इस नाम का अर्थ शांत होता है। यदि आप इसे "गति" भी बुला सकते है क्योंकि प्रथ्वी में कुदरत कि कमी नहीं छाई हुई है। कोमल शब्द गति में भी इस्तेमाल किया जाता है। जैसे: हवा पानी से भी कोमल है आदि।
हिंदी में
कोमल कली, कोमल नये पत्ते, नव पल्लव, कोंपल, रफ्तार।
बाना गाँव, खिज़िरसराय (गया)
बाना खिज़िरसराय, गया, बिहार स्थित एक गाँव है।
जैराज फाटक
जैराज फाटक मुंबई के नगर निगम अध्यक्ष हैं।
डबल क्रॉस (1972 फ़िल्म)
डबल क्रॉस 1972 में बनी हिन्दी भाषा की फिल्म है।
पंजाब फुटबॉल टीम
पंजाब फुटबॉल टीम एक भारतीय फुटबॉल टीम है जो संतोष ट्रॉफी सहित भारतीय राज्य फुटबॉल प्रतियोगिताओं में पंजाब का प्रतिनिधित्व करती है।
वे 16 बार संतोष ट्रॉफी के फाइनल में पहुंचे हैं और 8 बार ट्रॉफी जीती है।
शिलाई विधानसभा निर्वाचन क्षेत्र, हिमाचल प्रदेश
चुनावी आंकड़े
कालक्रम
जुन्नर तालुका
जुन्नर तालुका (Junnar taluka) भारत के महाराष्ट्र राज्य के पुणे ज़िले की एक तालुका है। जुन्नर इसका मुख्यालय है।
नानजींग विश्वविद्यालय
नानजींग विश्वविद्यालय (南京大學, संक्षिप्त रूप "南大") है, चीन नानजींग स्थित, अच्छी तरह से उच्च शिक्षा संस्थान की स्थापना की। एक कृत्रिम नानजींग विश्वविद्यालयका अध्ययन विडवविद्यालय, एक चीनी सर्वाधिक प्रसिद्ध शीर्ष विडवविद्यालयों।
रवीन्द्रनाथ टैगोर नैनजिंग विश्वविद्यालय में अपने भाषण में कहा था:"चीन और भारत के सबसे कीमती सभ्यताओं है। आगे ले जाने के लिए उन्हें चीन के लिए महान सौभाग्य है, भारत और दुनिया के लिए कर रहे हैं।" (「近世文明，專尚物質，並不為貴. 亞洲民族，中印兩國，自有最可貴之固有文明，發揚而光大之，實中印兩國之大幸，亦全世界之福. 」)
भारतीय कवि विक्रम सेठ में पढ़ाई नानजींग विश्वविद्यालय।
नारायण खप
नारायण खप में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।